ᱤᱯᱥᱤᱛᱟ ᱯᱟᱴᱤ

ᱤᱯᱥᱤᱛᱟ ᱯᱟᱴᱤ ᱫᱚ ᱥᱤᱧᱚᱛ ᱨᱮᱱ ᱢᱤᱫ ᱠᱩᱲᱤ ᱟᱠᱴᱨᱮᱥ ᱟᱨ ᱵᱤᱭᱩᱴᱤ ᱯᱮᱡᱮᱱᱴ ᱴᱟᱭᱴᱮᱞᱦᱚᱞᱰᱟᱨ ᱠᱟᱱᱟᱭ ᱡᱟᱦᱟᱸᱭ ᱫᱚ ᱟᱡᱟᱜ ᱫᱤᱥᱚᱢ ᱢᱤᱥ ᱤᱱᱴᱟᱨᱠᱚᱱᱴᱤᱱᱮᱱᱴᱟᱞ ᱒᱐᱑᱑ ᱨᱮ ᱨᱮᱯᱨᱮᱡᱮᱱᱴ ᱞᱮᱫᱟ ᱡᱟᱦᱟᱸᱨᱮ ᱩᱱᱤ ᱴᱚᱯ ᱑᱕ ᱨᱮ ᱡᱟᱜᱟᱭ ᱧᱟᱢ ᱞᱮᱫᱟ᱾ ᱩᱱᱤ ᱫᱚ ᱟᱹᱰᱤ ᱜᱟᱱ ᱵᱤᱭᱩᱴᱤ ᱯᱮᱡᱮᱱᱴ ᱠᱚᱱᱴᱮᱥᱴ ᱮ ᱡᱤᱛᱠᱟᱹᱨ ᱟᱠᱟᱫᱟ ᱚᱱᱟ ᱢᱩᱫᱽ ᱨᱮ ᱢᱤᱥ ᱮᱥᱤᱭᱟ ᱟᱨ ᱢᱤᱥ ᱤᱱᱴᱟᱨᱱᱮᱥᱱᱟᱞ ᱦᱚᱸ ᱥᱮᱞᱮᱫ ᱢᱮᱱᱟᱜᱼᱟ᱾ ᱯᱟᱴᱤ ᱫᱚ ᱦᱤᱱᱫᱤ ᱯᱷᱤᱞᱢ, ᱪᱚᱨ ᱵᱟᱡᱟᱨᱤ (᱒᱐᱑᱔) ᱨᱮᱦᱚᱸ ᱠᱟᱹᱢᱤ ᱟᱠᱟᱫᱟ᱾ ᱤᱯᱥᱤᱛᱟ ᱯᱟᱴᱤ ᱦᱚᱛᱮᱛᱮ ᱵᱩᱫᱷᱟᱠᱷᱚᱞ, ᱵᱩᱜᱩᱰᱟ, ᱳᱰᱤᱥᱟ ᱨᱮ ᱵᱷᱚᱜᱚᱣᱟᱱ ᱥᱤᱵᱟ ᱟᱨ ᱯᱟᱨᱵᱚᱛᱤ ᱟᱜ ᱯᱩᱱ ᱜᱮᱞ ᱵᱟᱨ ᱯᱷᱩᱴ ᱡᱤᱞᱤᱧ ᱢᱩᱨᱛᱤ ᱫᱟᱱ ᱮᱢ ᱟᱠᱟᱱᱟ᱾

ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ
ᱤᱯᱥᱤᱛᱟ ᱯᱟᱴᱤ ᱫᱚ ᱵᱤᱥᱟᱠᱷᱟᱯᱟᱴᱱᱟᱢ ᱨᱮᱱᱟᱜ ᱥᱴᱤᱞ ᱜᱷᱟᱨᱚᱸᱡᱽ ᱨᱮ ᱡᱟᱱᱟᱢ ᱟᱨ ᱡᱟᱹᱛ ᱟᱠᱟᱱᱟ᱾ ᱟᱡ ᱵᱟᱵᱟ ᱢᱤᱥᱴᱟᱨ ᱵᱭᱳᱢᱟᱠᱮᱥ ᱯᱟᱴᱤ ᱫᱚ ᱮᱹᱡᱤᱹᱮᱢᱹ, ᱪᱤᱛᱟᱹᱨ ᱵᱮᱱᱟᱣᱤᱡ ᱠᱟᱱᱟᱭ ᱟᱨ ᱟᱡ ᱮᱸᱜᱟᱛ ᱢᱤᱥᱮᱥ ᱯᱩᱡᱟ ᱯᱟᱴᱤ ᱫᱚ ᱢᱤᱫ ᱟᱠᱴᱨᱮᱥ ᱟᱨ ᱢᱚᱰᱮᱞ ᱛᱟᱦᱮᱸ ᱠᱟᱱᱟᱭ ᱡᱟᱦᱟᱸᱭ ᱫᱚ ᱳᱰᱤᱭᱟ ᱯᱷᱤᱞᱢ ᱨᱮ ᱧᱮᱞ ᱞᱮᱱᱟ ᱟᱨ ᱜᱽᱞᱟᱰᱨᱟᱜᱽᱥ ᱢᱤᱥᱮᱥ ᱤᱱᱰᱤᱭᱟ ᱒᱐᱐᱖ ᱠᱚᱱᱴᱮᱥᱴ ᱨᱮᱦᱚᱸ ᱵᱷᱟᱜ ᱞᱮᱫᱟ᱾ ᱩᱱᱤ ᱨᱮᱱ ᱢᱤᱫ ᱦᱩᱰᱤᱧ ᱵᱚᱭᱦᱟ ᱢᱤᱥ ᱟᱱᱣᱮᱥᱟ ᱯᱟᱴᱤ ᱢᱮᱱᱟᱭᱟ ᱡᱟᱦᱟᱸᱭ ᱫᱚ ᱢᱤᱫ ᱯᱟᱨᱯᱷᱚᱨᱢᱟᱨ ᱠᱟᱱᱟᱭ᱾ ᱩᱱᱤ ᱫᱚ ᱵᱮᱪᱞᱚᱨ ᱰᱤᱜᱽᱨᱤ ᱢᱮᱱᱟᱜ ᱛᱟᱭᱟ ᱟᱨ ᱱᱤᱛ ᱫᱚ ᱟᱱᱫᱷᱨᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱟᱡᱟᱜ ᱢᱟᱥᱴᱟᱨᱥ ᱚᱯᱷ ᱯᱚᱵᱽᱞᱤᱠ ᱮᱰᱢᱤᱱᱤᱥᱴᱨᱮᱥᱚᱱ ᱮ ᱯᱟᱲᱦᱟᱣ ᱮᱫᱟ᱾

ᱠᱟᱹᱢᱤ ᱡᱤᱭᱚᱱ
᱑᱖ ᱥᱮᱨᱢᱟ ᱨᱮ, ᱯᱟᱴᱤ ᱫᱚ ᱯᱩᱭᱞᱩ ᱫᱷᱟᱣ ᱞᱟᱹᱜᱤᱫ ᱨᱟᱢᱯ ᱨᱮ ᱛᱟᱲᱟᱢ ᱠᱮᱫᱟ᱾ ᱒᱐᱐᱘ ᱨᱮ, ᱩᱱᱤ ᱢᱤᱥ ᱥᱟᱣᱛᱷ ᱤᱱᱰᱤᱭᱟ ᱴᱟᱭᱴᱮᱞ ᱮ ᱡᱤᱛᱠᱟᱹᱨ ᱮᱱᱟ᱾ ᱒᱐᱑᱐ ᱨᱮ, ᱩᱱᱤ ᱢᱤᱥ ᱭᱩᱱᱤᱵᱷᱟᱨᱥ ᱤᱱᱰᱤᱭᱟ ᱨᱮᱱᱟᱜ ᱯᱷᱟᱭᱱᱟᱞ ᱨᱮ ᱡᱟᱜᱟᱭ ᱵᱮᱱᱟᱣ ᱠᱮᱫᱟ᱾ ᱩᱱᱤ ᱫᱚ ᱒᱐᱑᱐ ᱟᱭ ᱮᱢ ᱥᱤ – ᱢᱤᱥ ᱭᱩᱱᱤᱵᱷᱟᱨᱥ ᱤᱱᱰᱤᱭᱟ ᱠᱚᱱᱴᱮᱥᱴ ᱨᱮ ᱵᱷᱟᱜ ᱞᱮᱫᱟ ᱟᱨ ᱴᱚᱯ-᱓᱐ ᱯᱷᱟᱭᱱᱟᱞ ᱠᱚᱱᱴᱮᱥᱴᱮᱱᱴ ᱠᱚ ᱢᱩᱫᱽ ᱨᱮ ᱥᱚᱨᱴᱞᱤᱥᱴ ᱞᱮᱱᱟ ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱞᱤᱥᱴ ᱠᱷᱚᱱ ᱮ ᱧᱩᱨ ᱮᱱᱟ᱾ ᱯᱟᱴᱤ ᱫᱚ ᱟᱞᱮᱜ ᱠᱮᱫᱟ ᱡᱮ ᱩᱱᱤ ᱫᱚ ᱞᱤᱥᱴ ᱠᱷᱚᱱ "ᱤᱱᱴᱮᱱᱥᱚᱱᱟᱞᱤ ᱦᱟᱴᱟᱣ ᱠᱟᱜ ᱫᱮᱭᱟ" ᱟᱨ ᱚᱨᱜᱟᱱᱟᱭᱤᱡᱟᱨ ᱠᱚ "ᱯᱟᱨᱴᱤᱥᱟᱱ ᱮᱴᱤᱴᱭᱩᱰ" ᱟᱨ ᱩᱱᱤ ᱫᱚ "ᱢᱮᱱᱴᱟᱞ ᱟᱨ ᱯᱷᱤᱡᱤᱠᱟᱞ ᱴᱚᱨᱪᱟᱨ" ᱮᱢ ᱠᱷᱟᱹᱛᱤᱨ ᱫᱚᱥ ᱮᱢᱟᱫ ᱠᱚ ᱛᱟᱦᱮᱸᱫ᱾ ᱩᱱᱤ ᱵᱷᱩᱵᱽᱱᱮᱥᱣᱚᱨ ᱨᱮ ᱛᱤᱨᱞᱟᱹ ᱯᱩᱞᱤᱥ ᱥᱴᱮᱥᱚᱱ ᱟᱨ ᱡᱟᱹᱛᱤᱭᱟᱹᱨᱤ ᱢᱟᱹᱱᱢᱤ ᱟᱹᱭᱫᱟᱹᱨᱤ ᱠᱚᱢᱤᱥᱚᱱ ᱨᱮ ᱢᱤᱫ ᱠᱚᱢᱯᱞᱮᱱᱴ ᱮ ᱫᱟᱨᱡ ᱞᱮᱫᱟ᱾

᱒᱐᱑᱑ ᱨᱮ, ᱩᱱᱤ ᱛᱷᱟᱭᱞᱮᱱᱰ ᱨᱮ ᱤᱱᱰᱤᱭᱟᱱ ᱯᱨᱤᱱᱥᱮᱥ ᱴᱟᱭᱴᱮᱞ ᱮ ᱠᱨᱟᱣᱩᱱ ᱮᱱᱟ ᱟᱨ ᱤᱥᱯᱮᱱ ᱨᱮ ᱢᱤᱥ ᱤᱱᱴᱟᱨᱠᱚᱱᱴᱤᱱᱮᱱᱴᱟᱞ ᱤᱱᱰᱤᱭᱟ ᱮ ᱵᱮᱱᱟᱣ ᱮᱱᱟ, ᱟᱨ ᱒᱐᱑᱒ ᱨᱮ, ᱩᱱᱤ ᱯᱷᱮᱢᱤᱱᱟ ᱢᱤᱥ ᱤᱱᱰᱤᱭᱟ ᱨᱮᱱᱟᱜ ᱯᱤᱯᱚᱞᱥ ᱪᱚᱭᱤᱥ ᱥᱤᱨᱯᱷᱟᱹᱭ ᱡᱤᱛᱠᱟᱹᱨ ᱮᱱᱟ᱾ ᱩᱱᱤ ᱫᱚ ᱢᱤᱥ ᱤᱱᱴᱟᱨᱱᱮᱥᱱᱟᱞ ᱟᱨ ᱢᱤᱥ ᱮᱥᱤᱭᱟ (᱒᱐᱑᱓) ᱴᱟᱭᱴᱮᱞ ᱨᱮᱱ ᱡᱤᱛᱠᱟᱹᱨᱤᱭᱟᱹ ᱦᱚᱸ ᱠᱟᱱᱟᱭ᱾

ᱤᱯᱥᱤᱛᱟ ᱯᱟᱴᱤ ᱫᱚ ᱒᱐᱑᱕ ᱨᱮ ᱯᱷᱤᱞᱢ ᱪᱚᱨ ᱵᱟᱡᱟᱨᱤ ᱥᱟᱶ ᱵᱚᱞᱤᱣᱩᱰ ᱨᱮ ᱮᱛᱚᱦᱚᱵ ᱠᱮᱫᱟ ᱡᱟᱦᱟᱸᱨᱮ ᱩᱱᱤ ᱠᱩᱲᱤ ᱞᱤᱰ ᱨᱮ ᱠᱟᱥᱴ ᱞᱮᱱᱟ᱾ ᱯᱟᱴᱤ ᱫᱚ ᱟᱱᱫᱷᱨᱟ ᱯᱨᱚᱫᱮᱥ ᱟᱨ ᱳᱰᱤᱥᱟ ᱨᱮᱱᱟᱜ ᱯᱚᱱᱚᱛ ᱥᱚᱨᱠᱟᱨ ᱠᱷᱚᱱ ᱟᱱᱫᱷᱨᱟ ᱨᱚᱛᱱᱚ ᱟᱨ ᱭᱩᱛᱷ ᱟᱭᱠᱚᱱ ᱥᱤᱨᱯᱷᱟᱹ ᱧᱟᱢ ᱟᱠᱟᱫᱟ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

https://www.thehindu.com/todays-paper/tp-national/tp-andhrapradesh/actor-joins-bjp/article19817268.ece
http://www.dharitri.com/e-Paper/Berhampur/220716/p9.htm
https://www.dailymotion.com/video/x52eivx
http://www.bollywoodbx.com/ipsita-pati-movies-list
https://www.quicklookfilms.com/movie/211399/Chor-Bazaari-Trailer-and-Info
http://www.virtualplanet.in/chor-bazaari/ 
https://www.dailypioneer.com/state-editions/bhubaneswar/odia-girl-ipsita-all-set-to-enter-bollywood.html